kardosdrur/scandi-wiki huggingface dataset:
Ferie i Vestgrønland

Ferie i Vestgrønland er en dansk dokumentarisk optagelse fra 1964.

Handling 
Familien Heckschers ferie i Vestgrønland i juni 1964. Margit og Knud Heckscher flyver fra Sdr. Strømfjord til Godthåb, hvor flyveren lander på vandet i Skibshavnen. I Godthåb bor de hos deres søn Eigil Heckscher, der var leder af Teletjenesten i Grønland, hans kone Birthe og børnene Mikala, Jakob og Martin. Familien bor i en lejlighed i Bogtrykkeriet. Familien har en kivfak (ung pige) der hedder Agnethe. I Godthåb ses Skibshavnen, Herrnhutdalen, hvor der findes skeletter kun dækket med sten, Kolonihavnen med Brættet, hvor man køber dagens fangst, og Hans Egedes statue. Man bruger Teletjenestens bil. Der er ingen private biler. Fra Godthåb tager familien på udflugt til Kangeq og Kobbefjorden i Teletjenestens båd Siut. Man ser tørrestativer med hundefoder. Fra Godthåb flyver Margit, Knud og Birthe til Jakobshavn med en mellemlanding i Egedesminde. I Jakobshavn bor de hos lægefamilien Lund Petersen. Han var først læge i Godthåb og siden i Jakobshavn. På havnen ses ankomsten af et af kystskibene. Besøg i Jakobshavns kirke, hvor Birthes morfar Hother Ostermann var præst 1901 til 1920. Dernæst til Jakobshavns Issefjord, hvor fru Lund Petersen og Birthe sidder på fjeldet og ryger en cigaret. På havnen bliver fangsten flænset med en ulo. Alle er på tur til øen, hvor grønlænderne tørrer angmagsatter. Man ser her familien Lund Petersen med to børn. Filmen er ikke kronologisk. Optagelserne fra de forskellige steder er blandet sammen.

Referencer

Eksterne henvisninger 
 

Dokumentariske optagelser
Rejsefilm fra Danmark
Danske film fra 1964
Film om Grønland
Frihedsrådets møde - Mindehøjtidelighed for bombningen af den franske skole

Frihedsrådets møde - Mindehøjtidelighed for bombningen af den franske skole er en dansk dokumentarisk optagelse fra 1945.

Handling 
Optagelser af Frihedskæmpernes parade gennem København efter Befrielsen.
Frihedsrådet afholder stort åbent møde i Fælledparken d. 20. maj 1945. Blandt deltagerne ses Christmas Møller, Frode Jakobsen, Alfred Jensen, Aksel Larsen og Mogens Fog.
Ruinerne fra de allieredes bombning af den franske skole ved Maglekildevej. Kransenedlæggelse.

Referencer

Eksterne henvisninger 
 

Dokumentariske optagelser
Danske film fra 1945
Danmark under 2. verdenskrig
Sommerferie i Nordjylland

Sommerferie i Nordjylland er en dansk dokumentarisk optagelse fra 1936.

Handling 
Familien Heckschers private ferieoptagelser. Sommer hjemme i Taarbæk. På ferie i Nordjylland: 4. juli-fest i Rebild Nationalpark - Vilhelm Andersen, professor ved Københavns Universitet, holder tale. Sandflugt ved Blokhus. Løkken Strand. Skagen og Den tilsandede kirke. Ved Skarreklit og Bulbjerg. Aalborg set fra Skydebakken.Hjemturen: Spillefilmoptagelser ved H.C. Andersens hus i Odense - med Ib Scønberg, Berthe Qvistgaard og Lis Smed (til spillefilmen "Giftes - Nej tak!). Hjem ad vandvejen (med færge). Hjemme i Taarbæk. Efteraar i Dyrehaven, hjorteflok, Margit til hest.Spadseretur i Kragenlund og ved Burresø (v. Slangerup). Knud filmer, hans kone Margit, børnene Vera og Eigil samt familiens venner politimester Louis Søborg og fru Tini.

Medvirkende 

 Ib Schønberg
 Lis Smed
 Berthe Qvistgaard

Referencer

Eksterne henvisninger 
 

Dokumentariske optagelser
Danske film fra 1936
En Tur til Grænsen 14 Dage efter Kapitulationen

En Tur til Grænsen 14 Dage efter Kapitulationen er en dansk dokumentarisk optagelse fra 1945.

Handling 
Optagelser fra forskellige steder i Sønderjylland maj 1945: Tankspærring nord for Kolding. Parkpladsen i Kolding - her samles alt efterladt tysk krigsmateriel fra hele Sydjylland. Materiellet omfatter bl.a. våben, hjelme og biler i hundredvis herunder en Rolls Royce fra Dunkerque. Soldater fra den dansk-svenske brigade holder vagt. Højdedraget Knivsbjerg med udsigten fra tårnets top. Tyskerne havde retningstelefoni-anlæg på alle højdepunkter i Danmark. Syd for Haderslev ses følgerne af et RAF-angreb på en tysk motorvejskolonne. De tyske soldater drager hjem i silende regn og må sove under åben himmel om natten. Grænsen ved Krusaa bevogtes af frihedskæmpere - englændere - den dansk-svenske brigade og danske betjente. Tyske soldater ankommer til den tyske side af grænsen for at blive visiteret. Tilbagetrækningen forløber planmæssigt. Ved opsamlingspladsen ved Krusaa undersøges en efterladt tysk radiovogn. Interneringslejren Frøslev - nu Faarhuslejren. Grænsen ved Rudbøl - det ene ben i Danmark, det andet i Tyskland. I Graasten ses Oberst Paludan Møllers nedbrændte hus på årsdagen for hans heltemodige kamp med 50-60 tyske soldater og Gestapo.

Referencer

Eksterne henvisninger 
 

Dokumentariske optagelser
Danske film fra 1945
Danmark under 2. verdenskrig
Sønderjyllands historie
Kongebesøget i Ringsted 1919

Kongebesøget i Ringsted 1919 er en dansk dokumentarisk optagelse fra 1919.

Handling 
Kong Christian X og Dronning Alexandrine besøger Ringsted på Valdemarsdag, 15. juni 1919.

Medvirkende 

 Kong Christian X
 Dronning Alexandrine

Referencer

Eksterne henvisninger 
 

Dokumentariske optagelser
Danske film fra 1919
Det danske kongehus
Ringsted
Dyrskuet i Ringsted

Dyrskuet i Ringsted er en dansk dokumentarisk optagelse fra 1925.

Handling 
Dyrskuet i Ringsted 10.-11. juli 1925 er et tilløbsstykke. Kreaturer og heste trækkes til fremvisning. Ringsted Jernstøberi & Maskinfabrik udstiller traktorer på pladsen, hvor man også kan se automobiler og mindre lastbiler. Hopper med føl vises frem. Hestevognskørsel med to-spand.

Referencer

Eksterne henvisninger 
 

Dokumentariske optagelser
Danske film fra 1925
Fritid i København og omegn 1931-1932

Fritid i København og omegn 1931-1932 er en dansk dokumentarisk optagelse fra 1932.

Handling 
Knud Heckschers familiefilm: Frederiksberg Have vinteren 1931 - forældrene Knud og Margit leger med deres børn Vera og Eigil. Vinterliv i Dyrehaven marts 1932. Sommer 1932 - leg i haven, og i bilen! Flyvestævnet i Kastrup 26. juni 1932 - der er 40.000 tilskuere. På teltferie ved Rørvig, strandliv. Med bedstemor, Mathilde Heckscher, i Helsingør, sejltur til Sverige, Sveriges konge, Gustav 5. Lørdag i bedstemor Mathildes sommerbolig 'Søvang' i Taarbæk. Filmen er fotograferet af Knud Heckscher.</p>

Efterskrift:
<p>På grunden i Taarbæk, hvor Søvang lå, er der i dag placeret et skilt med følgende indskrift: Her lå indtil 1944 landstedet Søvang. Under 2. verdenskrig valgte husets ejer, Mathilde Heckscher, at tage til Sverige, da den tyske besættelsesmagt i oktober 1943 agtede at deportere danske jøder. Mathilde Heckscher lod i 1944 modstandsgruppen Holger Danske benytte det tomme hus. Det tyske politi bombesprængte imidlertid huset i november 1944, og i 1948 overdrog Mathilde Heckscher ejendommen til Staten, og Lyngby-Taarbæk Kommune anlagde den nuværende lille badestrand og park.

Referencer

Eksterne henvisninger 
 

Dokumentariske optagelser
Danske film fra 1932
Værker om København
Danmark i 1930'erne
Den 5. Maj 1945 - Befrielsens Dag

Den 5. Maj 1945 - Befrielsens Dag er en dansk dokumentarisk optagelse fra 1945.

Handling 
Danske avisforsider (Berlingske Tidende, Morgenbladet, Ringen) annoncerer Tysklands kapitulation. København viser sit glade ansigt for første gang i 5 år. De første stikkere føres til Domhuset på Nytorv. På Rådhuspladsen og på Strøget flages der med Dannebrog og "God Save the King". Frihedskæmpere afhenter "Feltmadrasser" og "Tyskervenner", og jagten på de forhadte HIPO'er går ind. Sct. Annæ Gaarden under belejring. Udbombede bygninger og skibe er vidnesbyrd om kamphandlinger. I Farum går den lokale modstandsgruppe i aktion for at fange kollaboratører. 29. august 1945: Frihedskampens faldne føres gennem København til mindehøjtidelighed i Ryvangen med deltagelse af kongeparret. Filmen gør brug af rekonstruktioner.

Referencer

Eksterne henvisninger 
 

Dokumentariske optagelser
Danske film fra 1945
Gardenparty paa Sundhøj den 13. Maj 1945

Gardenparty paa Sundhøj den 13. Maj 1945 er en dansk dokumentarisk optagelse fra 1945.

Handling 
Optagelser af et 'Gardenparty' til ære for general Dewings Livgarde, de berømte engelske faldskærmsjægere, der frivilligt som de første sprang over Rhinen. Fest med kendte danskere og engelske soldater. Modtagelse af selskabet, Dannebrog, afslapning i haven, autografer, levende musik med Harmony Kiddies, politi, børn, drinks, dans og fællessang. I et glimt skimtes skuespillerinden Berthe Qvistgaard.

Referencer

Eksterne henvisninger 
 

Dokumentariske optagelser
Danske film fra 1945
Begivenheder i 1945
Danmark i 1940'erne
Privatoptagelser fra Færøerne

Privatoptagelser fra Færøerne er en dansk dokumentarisk optagelse.

Handling 
I den farlige strøm mellem Sandø og Suderø ligger det sagnsomspundne Store Dimon. Fiskere fra mange nationer mødes i Klaksvik - Færøernes klondyke. Tórshavn med fiskeindustri, den smukke domkirke og fine huse. Færøernes smukkeste, historiske mindesmærke, domkirkeruinen i Kirkebø. Der flages med Merkið, Færøernes nationalflag og gås tur i plantagen Víðarlundin. Optagelsen er uden årstal.

Referencer

Eksterne henvisninger 
 

Dokumentariske optagelser
Børnenes filmmagasin nr. 2

Børnenes filmmagasin nr. 2 er en dansk dokumentarisk optagelse fra 1951.

Handling 
1) Katteudstilling i København Forum.
2) Flodhesten hos tandlægen.
3) Eventyrskoven i Københavns Forum.
4) Delfinen Flippy.
5) Aben Bonzo som filmskuespiller.

Referencer

Eksterne henvisninger 
 

Dokumentariske optagelser
Børnefilm fra Danmark
Danske film fra 1951
Børnenes filmmagasin nr. 3

Børnenes filmmagasin nr. 3 er en dansk dokumentarisk optagelse fra 1951.

Handling 
1) Kongens fødselsdag - på Amalienborg Slotsplads hylder folket Frederik IX på hans fødselsdag .
2) En kommende verdensmester - italiensk børnecykelrytter på træning.
3) Legetøjsparade i Nürnberg.
4) Politikens sæbekasseløb i København.

Medvirkende 

 Kong Frederik IX
 Dronning Ingrid

Referencer

Eksterne henvisninger 
 

Dokumentariske optagelser
Børnefilm fra Danmark
Danske film fra 1951
Det Danske Spejderkorps (dokumentarfilm)

Det Danske Spejderkorps er en dansk dokumentarisk optagelse fra 1921.

Handling 
4.-5. maj 1921 er Det Danske Spejderkorps på weekeendlejr på Eremitagesletten i Klampenborg. Filmen viser spejdernes parade for korpsets æreschef, H.K.H. Prinsesse Margrethe af Bourbon- Parma (1895-1992), datter af Prins Valdemar. 'Sølvulven' tildeles Prinsesse Margrethe. Spejderne laver opvisning, tovtrækning og forskellige lege.

Referencer

Eksterne henvisninger 
 

Dokumentariske optagelser
Stumfilm fra Danmark
Danske film fra 1921
Tuborgmøde på Hotel Spangsberg i Esbjerg

Tuborgmøde på Hotel Spangsberg i Esbjerg er en dansk dokumentarisk optagelse fra 1937.

Handling 
Tuborg afholder møde på Hotel Spangsberg i Esbjerg i 1937. Der er optagelser fra selve mødet, men også pauserne, hvor der fjolles på græsplænen. På en båd i havnen indtages frokost med øl og snaps.

Referencer

Eksterne henvisninger 
 

Dokumentariske optagelser
Danske film fra 1937
Herrefest ombord på skibet Gefion

Herrefest ombord på skibet Gefion er en dansk dokumentarisk optagelse fra 1937.

Handling 
"Gefion" stævner ud af Børskanalen med et lystigt selskab af herrer ombord. Tuborg har arrangeret udflugt, og det går lystigt for sig.

Referencer

Eksterne henvisninger 
 

Dokumentariske optagelser
Danske film fra 1937
Tuborg
Danmark i 1930'erne
Københavns Havn
Flygtningelejren i Skive

Flygtningelejren i Skive er en dansk dokumentarisk optagelse fra 1947.

Handling 
3. marts 1945 ankom de første tyske flygtninge til Skive, evakueret af de tyske militære myndigheder, efter at de allierede tropper var trængt ind over Tysklands grænser. De blev indkvarteret 14 steder i byen samt 8 forskellige steder i oplandet i Breum, Durup, Jebjerg, Roslev og Selde, bl.a. på beslaglagte skoler, højskoler, hoteller, forsamlingshuse o.lign. Samlet set befandt ca. 2500 flygtninge sig i Skive og omegn. Ved kapitulationen 5. maj 1945 blev ansvaret for flygtningene overtaget af Statens civile Luftværn. Af frygt for spredning af sygdomme blev de herefter samlet i en tidligere tysk militærlejr ved Jegstrup syd for Skive. Lejren bestod af 54 træbarakker til beboelse, køkken, kontor, værksteder, sygeafdeling m.m., indhegnet af pigtråd og bevogtet af politi. Filmen er optaget umiddelbart inden lejrens rømning i marts 1947.

I alt tog omkring 300.000 tyske civilpersoner, hovedsagelig ældre og uarbejdsdygtige mænd, kvinder og børn, under og umiddelbart efter krigen flygtningeophold i Danmark.

Referencer

Se også 
 Tyske flygtninge i Danmark, dokumentarfilm om tyske flygtninge

Eksterne henvisninger 
 

Dokumentariske optagelser
Danske film fra 1947
Danmark i 1940'erne
Flygtningelejre i Danmark
Auktion paa stor Strandvejsvilla

Auktion paa stor Strandvejsvilla er en dansk dokumentarisk optagelse fra 1923.

Handling 
En masse mennesker valfarter til auktion over inventaret i villaen Sølyst i Klampenborg d. 28 august 1923. Villaen tilhørte den yderst velhavende Emil Glückstadt, der var direktør i Landmandsbanken, da den krakkede i 1922. Glückstadt blev tiltalt og fængslet for bl.a. bedrageri, men døde i juni 1923 inden domfældelsen. Glückstadt bo, heriblandt Sølyst, som han havde benyttet som sommerbolig, blev dømt til at dække 80 procent af sagens omkostninger.

Villaen huser i dag den italienske ambassade.

Referencer

Eksterne henvisninger 
 

Dokumentariske optagelser
Danske film fra 1923
Familieidyl fra jysk provinsby

Familieidyl fra jysk provinsby er en dansk dokumentarisk optagelse fra 1924.

Handling 
Optagelser af et ældre par i et byhus i Viborg. Kaffen serveres i haven i Madam Blå. Manden læser Viborg Stiftstidende og tager en lur med lommetørklædet over ansigtet. De yngre generationer er på vej til komsammen hos 'de gamle'. Hele familien mødes i haven.

Referencer

Eksterne henvisninger 
 

Dokumentariske optagelser
Danske film fra 1924
Danmark i 1920'erne
Thorø og Assens

Thorø og Assens er en dansk dokumentarisk optagelse fra 1926.

Handling 
Om Thoremanden Harald Plum (1881-1929) og hans familie, der boede på øen Thorø syd for Assens fra 1917-1929. Filmen viser forskellige optagelser fra familiens hjem – den gamle Thorøgaard – samt optagelser fra diverse private og officielle arrangementer på Thorø og i Assens forestået af Harald Plum. Bl.a. ses afsløringen af billedhugger Carl Johan Bonnesens store Thor-Monument og afsløringen af et monument til erindring om Første Verdenskrig.

Harald Plum var en farverig, dansk erhvervsmand, der havde sin storhedstid i 1910’erne og 1920’erne. Han blev omdrejningspunkt for en af Danmarks største erhvervsskandaler, da han medvirkede til, at Landmandsbanken krakkede i 1922. Plum selv holdt skindet på næsen, men i 1929 gik det galt igen, da endnu et af hans selskaber gik konkurs og tilmed blev afsløret som et svindelforetagende. Det resulterede i, at Plum begik selvmord den 24. oktober 1929 på Thorø - et selvmord der den dag i dag er omgærdet af mystik og konspirationsteorier.

Referencer

Eksterne henvisninger 
 

Dokumentariske optagelser
Danske film fra 1926
Boligkommissionen kondemnerer det gamle Aarhus

Boligkommissionen kondemnerer det gamle Aarhus er en dansk dokumentarisk optagelse fra 1944.

Handling 
Boligkommisionen dokumenterer boligmassen i det indre Århus: Klosterstræde, Møllegade, Nygade, Aaboulevarden, Vestergade, Amaliegade, Fiskergade, Ridderstræde, Dynkarken, Graven, Badstuegade og Møllestien. Der er fokus på de sanitære forhold, baggårde med dyrehold, toiletter, affald og grovkøkkener, totalt nedslidte og misligholdte ejendomme, små rum med mange mennesker, kloakforhold, tilbygninger m.m.

Referencer

Eksterne henvisninger 
 

Dokumentariske optagelser
Danske film fra 1944
Fabriksbyggeri ved Fårevejle

Fabriksbyggeri ved Fårevejle er en dansk dokumentarisk optagelse fra 1948.

Handling 
Opførelsen af Fårevejle Aspargescentral i Fårevejle - arbejdet følges fra det første spadestik over rejsegildet til den færdige bygning står klar. I baggrunden ses bl.a. Fårevejle Højskole og Fårevejle Brugsforening i hvis kælder, aspargescentralen tidligere holdt til.

Referencer

Eksterne henvisninger 
 

Dokumentariske optagelser
Danske film fra 1948
Virksomhedsfilm fra Danmark
Odsherred Kommune
Sjælland-Møn Broen bygges

Sjælland-Møn Broen bygges er en dansk dokumentarisk optagelse fra 1941 om bygningen af Dronning Alexandrines Bro.

Handling 
Danmarks nye store vejbro bliver bygget over Ulvsund fra Kalvehave på Sjælland til Koster på Møn. Arbejdet har stået på i 15 måneder og forventes at stå færdigt om to år. Dæmningen på Mønsiden er næsten færdig, skabt på ophobning af 60.000 kubikmeter sand. 130 mand er beskæftiget på projektet.

Referencer

Eksterne henvisninger 
 

Dokumentariske optagelser
Danske film fra 1941
Søvang II

Søvang II er en dansk dokumentarisk optagelse fra 1958.

Handling 
Sydvest for den gamle hollænderby Store Magleby ligger Søvang, en smilende sommerby. Filmen viser en lang række klip fra byen fra årene 1942-1958. 18. april 1942: Forhv. formand, ekspeditionssekretær J. Chr. Nielsens 80 års fødselsdag. Jubilæumsåret 1943. Søvang har eksisteret i 25 år. En ny generation er vokset op. Sirligt anlagte haver. Amagerbanen opretholder forbindelsen under krigen. Selskabeligheden holdes ved lige. Søvangs formand inspicerer sin have, næstformanden murermester Eriksen læser sin avis. Folk bader fra badebroen. Ungdommen morer sig med leg og boldspil. Gymnastik i haven. 1958: Havefest med frokost og øl og snaps.

Referencer

Eksterne henvisninger 
 

Dokumentariske optagelser
Portrætfilm fra Danmark
Danske film fra 1958
Det skete i Svendborg

Det skete i Svendborg er en dansk dokumentarisk optagelse.

Handling 
Amatøroptagelser af forskellige begivenheder i Svendborg:
Formentlig i forbindelse med Idrætsugen: vægtløftning, kvinde- og herrehåndbold i badmintonhallen, det meget underholdende 'dystløb' i havnen, svømmestævne i svømmehallen: danmarksmester Viggo Esmann fra Aarhus beundres for sin stil, Lykke Larsen stiller op i brystsvømning, Erik Larsen i rygcrawl.
Dyrskuet i Svendborg den 14. juni. Hans Lyder Hansen fra Ellerup er en kendt hesteavler. Fyns Rideklubs Svendborg-afdeling giver opvisning på pladsen. Et historisk optog: Christian 4.'s besøg i Svendborg i 1627 genopleves.
Færgeoverfarten mellem Svendborg og Tåsinge, m/s Fritz Juel.
Udflugt til Taasinge med skydekonkurrence, optog og frokost i det grønne. Badende børn og en ung pige, der ruller og ryger en cigaret.
Idrætsugen den 4. juni: indmarch på Høje Bøge Stadion, borgmesteren holder åbningstale, atletik-discipliner, gymnastikopvisning for piger og kvinder, fodbold Akademisk Boldklub-Svendborg, slagtere mod bagere spiller penge ind til julelotteriet, boksning.

Årstal for optagelserne ikke angivet.

Referencer

Eksterne henvisninger 
 

Dokumentariske optagelser
Kultur i Svendborg
Sport i Svendborg
Boksekamp (dokumentarfilm fra 1912)

Boksekamp er en dansk dokumentarisk optagelse fra 1912.

Handling 
Jim Smith contra Bobby Dobbs.

Referencer

Eksterne henvisninger 
 

Dokumentariske optagelser
Danske film fra 1912
Boksekampe
Islandsk Brydning Glima

Islandsk Brydning Glima er en dansk dokumentarisk optagelse fra 1912.

Handling 
Islands brydning "Glima" udført af den islandske brydertrup John Josefson (Jóhannes Jósefsson).

Referencer

Eksterne henvisninger 
 

Dokumentariske optagelser
Danske film fra 1912
Islands historie
Livet om Bord paa Keiserskibet "Czarewna"

Livet om Bord paa Keiserskibet "Czarewna" er en dansk dokumentarisk optagelse fra 1912 produceret af Biorama. Filmen havde dansk premiere den 11. september 1912 i Bioramas egen biograf, også kaldet Biorama. 

Filmen blev også vist ved en særforestilling ombord på den kejserlige yacht Czarewna i overværelse af kejserinde (zarina) Marija Fjodorovna (i Danmark kendt som Kejserinde Dagmar).

Handling 
Hvorledes livet foregår på de russiske kejserskibe.

Referencer

Eksterne henvisninger 
 

Dokumentariske optagelser
Dokumentarfilm fra Danmark
Danske film fra 1912
Skibe
Sønderjysk Rundtur i 1930'erne

Sønderjysk Rundtur i 1930'erne er en dansk turistfilm fra 1934 med dokumentariske optagelser.

Handling 
Ribe. Kirken i Brøns. Marsklandet. Ballum Sluse. Rømø-færgen, der kun kan sejle ved højvande, Kongsmark færgested hvorfra den hestetrukne jernbane kører tværs over Rømø til badestranden ved Lakolk, naturen med klitter og den gamle Skipperkirke. Vinden er strid - haverne værnes med tørvediger. Løgumkloster, kendt for klosterkirken og hestemarkedet. Maler J. Th. Lundbyes mindesmærke i Bedsted. Trøjborg. Højer - storkenes by - og Højer Sluse, hvor fårene græsser på 'forlandet'. Schackenborg Slot i Møgeltønder. Frisergaarden ved Rudbøl og grænsestenen, som er lagt ned i vejen. Tønder By. De danske skolebørn er til fest på stadion. Grænsen - den korteste i Europa - markeres med 278 grænsesten. Frøslev Plantage er en af de største plantager i landet. Grænsehjemmet i Kollund er det ideelle udgangspunkt for vandringer og studier i grænselandet. Okseøerne ved Sønderhav. Ved fjorden ligger der et stort ålerøgeri. Ringridning i Graasten. Graasten Slot, de berømmelige staudebede og æblerne. Teglværksindustrien på Broager Land er gammel - Kronborg og andre slotte er bygget af sten herfra. Broager Kirke og mindehøjen for de faldne i 1. Verdenskrig. Dybbøl Mølle maler igen efter den sidste hærgende brand. Sønderborg med Chr. X's Bro, slottet og strandpromenaden. Als er en smuk ø. En af de frie ungdomsskoler, Danebod ved Fynshav. Mommark færgehavn med forbindelse til Faaborg. Aabenraa - højspændingsværket forsyner et stort område med elektricitet. Løjtland. Knivsbjerg hæver sig 100 meter over havet. Den travle havn i Haderslev, domkirken, kasernen, Haderslev Dam, Fuglsang-bryggeriet. Starup Kirke. Christiansfeld: brødemenighedens kirkegård, hvor alle gravsten vender mod øst, de berømte honningkager. Skamlingsbanken.

Referencer

Eksterne henvisninger 
 

Dokumentariske optagelser
Turistfilm fra Danmark
Danske film fra 1934
Sønderborg Garnisons forlægning

Sønderborg Garnisons forlægning er en dansk dokumentarisk optagelse fra 1945.

Handling 
Optagelser fra de sidste dage inden Sønderborg Garnison efter tysk diktat forlægges til Fyn-Sjælland den 12. november 1942. Søndag den 8. november holdes der afskedsfest med højtidelighed i kasernens gymnastiksal. Omkring 5000 mennesker deltager. Tirsdag den 10. november er der flagparade i kasernegården. Umiddelbart inden gik Musikkorpset og Fodfolkets Sergentskole gennem Sønderborgs gader. Flaget på kasernen stryges. I maj 1945 hejses flaget igen i et frit Danmark. De første danske soldater bliver klappet ind på kasernepladsen af de mange fremmødte. Oberstløjtnant Johnstad Møller hilser på kapt. van Riel fra den engelske marinestation i Sønderborg. 
Filmen er optaget ved Garnisonskommandantens foranstaltning af fotograf R. Buchard, Sønderborg.

Referencer

Eksterne henvisninger 
 

Dokumentariske optagelser
Danske film fra 1945
Vuelta a España 2021

Vuelta a España 2021 var den 76. udgave af Vuelta a España. Den spanske Grand Tour startede 14. august 2021 i Burgos, og sluttede 5. september i Santiago de Compostela. De tre første etaper fandt sted i området omkring Burgos. Årsagen til at Burgos skulle være startby var, at Katedralen i Burgos fyldte 800 år i 2021, og dette skulle fejres med en stor cykelfest. Byen optrådte for første gang i Vuelta a España i 1966.

Primož Roglič forsvarede sejren fra de to foregående år og vandt samlet foran Enric Mas og Jack Haig.

Etaperne

Hold og ryttere

Startliste

Resultater

Samlede stilling

Pointkonkurrencen

Bjergkonkurrencen

Ungdomskonkurrencen

Holdkonkurrencen

Referencer

Eksterne henvisninger 
 
 

 
UCI World Tour 2021